2019 m. birželio 6 d. Bendrojo Teismo sprendimas byloje EIB / Sirija
(Byla T-591/17)1
(Arbitražinė išlyga – Water Supply Deir Ez Zor Region paskolos susitarimas Nr. 80310 – Susitarimo neįgyvendinimas – Avansu išmokėtų sumų grąžinimas – Delspinigiai – Bylos nagrinėjimas nedalyvaujant šaliai)
Proceso kalba: anglų
Šalys
Ieškovas: Europos investicijų bankas (EIB), iš pradžių atstovaujamas P. Chamberlain, T. Gilliams, F. Oxangoiti Briones ir J. Shirran, vėliau – F. Oxangoiti Briones, J. Klein ir J. Shirran, padedamų advokato D. Arts ir solisitoriaus T. Cusworth
Atsakovė: Sirijos Arabų Respublika
Dalykas
SESV 272 straipsniu grindžiamas prašymas priteisti iš Sirijos Arabų Respublikos grąžinti pagal Water Supply Deir Ez Zor Region paskolos susitarimą Nr. 80310 išmokėtas sumas kartu su delspinigiais.
Rezoliucinė dalis
1.    Priteisti iš Sirijos Arabų Respublikos grąžinti Europos Sąjungai, atstovaujamai Europos investicijų banko (EIB), 404 425,58 euro sumą.
2.    Į šią sumą įskaičiuoti delspinigiai, skaičiuojami nuo pagrindinių sumų ir sutartinių palūkanų taikant 3,5 % metinę normą, už laikotarpį nuo 2017 m. rugpjūčio 25 d. iki sumokėjimo dienos.
3.    Atmesti likusią ieškinio dalį.
4.    Priteisti iš Sirijos Arabų Respublikos bylinėjimosi išlaidas.
____________
1 OL C 369, 2017 10 30.